Nordjyske Jan Ø. Jørgensen var i store problemer, men vandt over Boonsak Ponsana i anden runde i All England.

Danmarks bedste badmintonspiller i herresingle, Jan Ø. Jørgensen, er klar til kvartfinalen i All England efter en sejr på 28-26, 21-15 over Boonsak Ponsana. Især i første sæt var andenseedede Jan Ø. Jørgensen i store problemer, men han vandt efter 31 minutters hård fight 28-26. Boonsak Ponsana var flere gange tæt på at vinde første sæt, som thailænderen længe så ud til at styre, men Jan Ø. Jørgensen gav aldrig op og kæmpede sig hele tiden tilbage. I andet sæt kom Boonsak Ponsana bedst fra start med føringer på 4-0, 7-1 og 8-2, men Jan Ø. Jørgensen havde kvalitet til at vende kampen.